KLASA: 007-02/18-01/

URBROJ: 2140/01-01-18

Krapina, lipnja 2018.

Na temelju članka 17. Statuta Krapinsko-zagorske županije („Službeni glasnik Krapinsko-zagorske županije“, broj 13/01, 5/06, 14/09, 11/13 i 26/13-pročišćeni tekst) **Županijska skupština** **Krapinsko-zagorske županije** na . sjednici održanoj dana 2018. godine donijela je

**ODLUKU O IZMJENAMA ODLUKE**

**O OSNIVANJU SAVJETA ZA RAZVOJ CIVILNOG DRUŠTVA**

**KRAPINSKO-ZAGORSKE ŽUPANIJE**

**I.**

Točka IV. Odluke o osnivanju Savjeta za razvoj civilnog društva Krapinsko-zagorske županije („Službeni glasnik Krapinsko-zagorske županije“, broj 24/14, u daljnjem tekstu: Savjet) mijenja se i glasi:

„Savjet ima 11 članova od kojih je 3 predstavnika upravnih tijela i županijskih ustanova/društava i 8 predstavnika udruga i drugih organizacija civilnog društva. Svaki član/članica Savjeta ima zamjenika.

Savjet ima predsjednika i zamjenika predsjednika. Predsjednika Savjeta biraju članovi Savjeta iz reda predstavnika udruga i drugih organizacija civilnoga društva, a zamjenika predsjednika Savjeta iz reda predstavnika upravnih tijela i županijskih ustanova/društava.

Predsjednik, članovi Savjeta i njihovi zamjenici imenuju se na vrijeme od četiri godine.“

**II.**

Točka V. Odluke mijenja se i glasi:

„Županijska skupština imenuje članove Savjeta i njihove zamjenike na prijedlog:

* župana iz reda upravnih tijela i županijskih ustanova/društava te
* Odbora za izbor i imenovanja Županijske skupštine iz reda udruga i drugih organizacija civilnog društva iz koje djeluju u nekom od sljedećih područja:
* demokratizacije, vladavine prava, zaštite i promicanja ljudskih prava,
* razvoja obrazovanja, kulture, športa i tehničke kulture,
* djelovanja mladih,
* skrbi o djeci i obitelji,
* socijalne skrbi i unapređenja položaja osoba s invaliditetom,
* djelovanja udruga proizašlih iz Domovinskog rata,
* zaštite zdravlja, okoliša i unaprjeđenja kvalitete življenja te
* iz reda sindikata i udruge poslodavaca.“

**III.**

Ova Odluka stupa na snagu osmog dana od dana objave u „Službenom glasniku Krapinsko-zagorske županije“

 **PREDSJEDNICA**

 **ŽUPANIJSKE SKUPŠTINE**

 Vlasta Hubicki, dr.vet.med.

Dostaviti:

1. Upravni odjel za zdravstvo,

 socijalnu skrb, udruge i mlade,

2. „Službeni glasnik KZŽ“, za objavu,

3. za prilog zapisniku,

4. za Zbirku isprava,

5. Pismohrana.